กระทรวงเกษตรฯ เร่งหาข้อสรุปแนวทางเยียวยาเกษตรกรจากการยกเลิก 3 สาร เตรียมพิจารณาเลื่อนการบังคับใช้กฎหมายออกไป 6 เดือน
กระทรวงเกษตรฯ เร่งหาข้อสรุปแนวทางเยียวยาเกษตรกรจากการยกเลิก 3 สาร เตรียมพิจารณาเลื่อนการบังคับใช้กฎหมายออกไป 6 เดือนนายอนันต์ สุวรรรณรัตน์ ปลัดกระทรวงเกษตรและสหกรณ์ ในฐานะประธานคณะทำงานพิจารณาแนวทางช่วยเหลือเกษตรกรผู้ได้รับผลกระทบจากการยกเลิกใช้สารเคมี 3 ชนิด กล่าวถึงข่าวที่ระบุว่าคณะทำงานฯ จะเสนอของบประมาณเยียวยาเกษตรกรผู้ปลูกพืชเศรษฐกิจ 6 ชนิดได้แก่ อ้อย มันสำปะหลัง ปาล์มน้ำมัน ยางพารา ข้าวโพด และไม้ผล สูงถึง 33,000 ล้านบาทนั้น เป็นความเข้าใจที่คลาดเคลื่อน โดยตัวเลขดังกล่าวทางสำนักงานเศรษฐกิจการเกษตร หรือ สศก.ได้ประเมินต้นทุนของของเกษตรกรที่หากยกเลิกใช้ 3 สารแล้วต้องปรับเปลี่ยนไปใช้สารอื่นและเครื่องจักรกลการเกษตรแทนแล้วรายงานมาให้ทราบ ไม่ใช่เป็นข้อสรุปว่า กระทรวงเกษตรฯ จะของบประมาณจากรัฐบาล 33,000 ล้านบาทไปจ่ายเป็นค่าชดเชยแก่เกษตรกร ทั้งนี้ ได้มอบหมายหน่วยงานที่เกี่ยวข้องไปหาแนวทางการช่วยเหลือที่เหมาะสมเพื่อประชุมอีกครั้งในต้นสัปดาห์นี้ เมื่อได้ข้อสรุปแล้วจะนำเรียนนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์พิจารณาต่อไปขณะที่กรมวิชาการเกษตรได้ประเมินระยะเวลาการดำเนินการกับสารเคมีทั้ง 3 ชนิด ทั้งการแจ้งการครอบครองและการจัดเก็บ หากประกาศกระทรวงอุตสาหกรรรมเรื่อง การปรับสถานะ 3 สารเป็นวัตถอันตรายชนิดที่ 4 มีผลบังคับใช้ในวันที่ 1 ธันวาคม 2562 ซึ่งตามขั้นตอนกรมวิชาการเกษตรต้องเปิดรับแจ้งการครอบครองภายใน 15 วัน และต้องให้ผู้ครอบครองนำมาส่งมอบภายใน 15 วันหลังการแจ้ง ซึ่งเหลือเวลาเพียง 8 วันนั้นกระชั้นชิดมาก ทั้งเกษตรกร ผู้ประกอบการนำเข้าและผลิต และร้านจำหน่ายตั้งตัวไม่ทัน อีกทั้งกระบวนการจัดการกับสารเคมี 3 ชนิดซึ่งมีอยู่เกือบ 30,000 ตันนั้น กรมวิชาการเกษตรระบุว่า ต้องใช้เวลาถึง 6 เดือน จึงจะเสนอคณะกรรมการวัตถุอันตรายซึ่งจะประชุมในวันที่ 27 ธันวาคมนี้เลื่อนการบังคับใช้กฎหมายยกเลิกออกไป 6 เดือน แต่ทั้งนี้การพิจารณาขึ้นอยู่กับคณะกรรมการวัตถุอันตราย